**Zápis detí do MŠ 2025/2026**

***Zápis do materskej školy  Jána Cikkera Sliač a jej elokovaných pracovísk na školský rok 2025/2026 sa bude konať
v dňoch 05.05.2025, 06.05.2025 a 07.05.2025***

Dieťa sa na predprimárne vzdelávanie **prijíma na základe žiadosti zákonného zástupcu**alebo zástupcu zariadenia, ktorú podáva riaditeľovi materskej školy  **spolu s potvrdením o zdravotnej spôsobilosti od všeobecného lekára pre deti a dorast.**Potvrdenie o zdravotnej spôsobilosti dieťaťa obsahuje aj údaj o povinnom očkovaní dieťaťa. Ak ide o dieťa so špeciálnymi výchovno-vzdelávacími potrebami, k žiadosti o prijatie dieťaťa na predprimárne vzdelávanie sa prikladá aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast. Tlačivo schválené ministerstvom školstva nájdete na **webovej stránke materských škôl.**

**Podpisy oboch zákonných zástupcov v žiadosti:**

Podľa § 144a školského zákona č. 245/2008 sa  na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti sa vyžaduje podpis oboch zákonných zástupcov dieťaťa.

Pre dieťa, ktoré dosiahlo päť rokov veku do **31.augusta 2025**

je predprimárne vzdelávanie **povinné**.

**Povinné predprimárne vzdelávanie plní dieťa v materskej škole v obci, v ktorej má trvalý pobyt** (ďalej len „spádová materská škola“), ak zákonný zástupca alebo zástupca zariadenia pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na predprimárne vzdelávanie.

Riaditeľ spádovej materskej školy **je povinný prednostne prijať na povinné predprimárne vzdelávanie deti s trvalým pobytom v obci** a deti umiestnené v zariadení na základe rozhodnutia súdu. **Rozhodnutie o prijatí/neprijatí** dieťaťa na predprimárne vzdelávanie vydá riaditeľka materskej školy do **30. júna 2025**.

**Spôsob podávania žiadostí v stanovenom termíne:**

* osobne v riaditeľni materskej školy v dňoch 5.,6. a 7. mája 2025 v čase od 10:00 do 12:30 hod. s možnosťou vidieť priestory MŠ, alebo na elokovaných pracoviskách MŠ SNP, MŠ Rybárska
* poštou na adresu MŠ alebo vhodením do poštovej schránky v čase prevádzky (od 6:30 do 16:30 hod.)
* e-mailom: matskol@centrum.sk
* prostredníctvom elektronického podania doručeného do elektronickej schránky MŠ alebo elektronického dokumentu, ktorý je autorizovaný kvalifikovaným elektronickým podpisom.

**Podmienky prijatia dieťaťa do materskej školy**

Podľa §59 zákona NR SR č.245/2008 Z.z. o výchove a vzdelávaní (školský zákon) na predprimárne vzdelávanie sa prijíma dieťa od troch rokov veku; výnimočne možno prijať dieťa od dovŕšenia dvoch rokov veku.

**Na  predprimárne vzdelávanie sa prednostne budú prijímať:**

* **deti,**pre ktoré je plnenie predprimárneho vzdelávania **povinné s trvalým pobytom v obci**
* deti **s pokračovaním plnenia povinného predprimárneho vzdelávania**
* deti umiestnené v zariadení **na základe rozhodnutia súdu**
* **deti, ktoré majú právo na prijatie na predprimárne vzdelávanie,** podľa predpisov účinných a doplnených v školskom zákone

**Ďalšie podmienky prijímania:**

* ostatné deti v závislosti od **veku** a **kapacity** materskej školy
* **súrodenec dieťaťa**, ktoré už navštevuje materskú školu
* v prípade zvýšeného záujmu budú **uprednostnené** deti s **trvalým pobytom** v **obci**
* **podmienkou prijatia všetkých detí sú osvojené základné hygienické návyky**(dieťa bez plienky s osvojeným návykom chodenia na wc, samostatné umývanie rúk, fúkanie do vreckovky) **a sebaobslužné činnosti** (samostatne je lyžicou, pije z pohára, prezlieka a prezúva sa s pomocou)
* dieťa **mladšie ako tri roky**(trojročné dieťa je také, ktoré dosiahlo tri roky do 31. 08. príslušného roka) možno prijať na predprimárne vzdelávanie, ak sú v materskej škole vytvorené **vhodné kapacitné, personálne, materiálne a iné podmienky.**